Ptilinopus perousii
Ptilinopus perousii (Samoane manumā; Anglice many-colored fruit-dove) est species avium familiae Columbidarum. Insulas in Oceano Pacifico meridio-occidentali, praecipue in Polynesia Occidentali habitat, ubi in Insulis Samoanis, Tonga, et Vitiis observatur. Eius habitatio naturalis est humidae in locis planis silvae tropicae et subtropicae.

Avis est parva columbida, circa 23 cm longa. Mas est plerumque luteolus, corona rubra et fascia rubra trans dorsum. Femina est plerumque viridis, dorsaliter obscurior, capite pectoreque cinereoribus, corona rubra, covertis sub cauda rubris in avibus Samoanis et flavis in avibus Tonganensibus et Vitiensibus.

Avis alte in arborum aulaeo vesci fructibus bacisque, praecipue ficubus, solet. Nidus est parvus ramorum suggestus, ubi femina unum parit ovum album.

Bibliographia
 BirdLife International. 2004. Ptilinopus perousii.
 2006 Ruber IUCN Index Specierum Periclitatarum.
 Mayr, Ernst. 1945. Birds of the Southwest Pacific: Field Guide to the Birds of the Area between Samoa, New Caledonia, and Micronesia. Novi Eboraci: Macmillan. 
 Watling, Dick. 2001. A Guide to the Birds of Fiji & Western Polynesia. Suvae: Environmental Consultants.

Nexus externi

Ptilinopus
Perouse
Taxa Peale
Taxa 1848